|  |  |
| --- | --- |
| Projekt: | Lepšie verejné politiky pre marginalizované rómske komunity |
| Organizácia: | Človek v ohrození, n. o. |
| Operačný program: | Efektívna verejná správa |
| Kód žiadosti o NFP: | NFP314010L915 |
| Názov aktivity: | Hlavná aktivita č. 4, Podpora a sieťovanie aktérov v politikách sociálnej inklúzie MRK |
| Názov výstupu: | Návrh na opatrenie zamerané na zefektívnenie verejnej správy |
| Názov opatrenia: | Príspevok na nezaopatrené dieťa |
| Subjekt, ktorému sa návrh opatrenia predkladá: | Ministerstvo fianancií SR  Ministerstvo práce, sociálnych vecí a rodiny SR |

**Vec: Návrh opatrenia v rámci projektu „Lepšie verejné politiky pre marginalizované rómske komunity“**

Komentár: V rámci plánovaných aktivít projektu, ktoré spočívali vo:

* vytvorení multisektorového partnerstva subjektov prevádzkujúcich KC na území POSK,
* vytvorení platformy mimovládnych organizácii pôsobiacich v oblasti sociálneho začlenenia MRK
* vytvorení multisektorového partnerstva subjektov pôsobiacich v oblasti sociálneho začlenenia MRK (a pravidelných stretnutiach týchto partnerstiev a platforiem)
* vypracovaní Analýzy možností pomoci a podpory v chudobe

a v neposlednom rade na základe našej dlhoročnej skúsenosti v práci s marginalizovanými rómskymi komunitami, navrhujeme opatrenie ohľadom rozšírenia príspevku na nezaopatrené dieťa o všetky deti od narodenia (oproti súčasnému nastaveniu, kedy nárok na príspevok vzniká až pri nástupe dieťaťa na povinnú školskú dochádzku).

Príspevok na nezaopatrené dieťa je určený na podporu výchovy, vzdelávania a všestranného rozvoja dieťaťa v domácnosti, pričom je v súčasnosti poskytovaný na každé dieťa ktoré riadne plní povinnú školskú dochádzku.

Myslíme si, že zmena a rozšírenie tohto príspevku na deti od narodenia by umožnila splnenie princípu včasnej starostlivosti, nakoľko by rodinám mohla umožniť zabezpečiť podnetné domáce prostredie. V prípade rozšírenia príspevku na nezaopatrené dieťa o deti od narodenia navrhujeme podmieniť tento príspevok napríklad pravidelnými preventívnymi lekárskymi prehliadkami, povinným očkovaním a pod.

Zároveň navrhujeme vytvorenie pracovnej skupiny, ktorá by bližšie rozpracovala podmienky týchto opatrení, pričom k pracovnej skupine je nevyhnutné prizvať zástupcov Ministerstva financíí, ktorí by vypočítali a zhodnotili dopad tejto zmeny na štátny rozpočet SR.

V Bratislave, 31.3.2020 Mgr. Peter Adam

projektový manažér

Mgr. Klaudia Schneiderová, PhD.

koordinátorka a metodička sociálnej práce

Tento projekt je podporený z Európskeho sociálneho fondu z Operačného programu Efektívna verejná správa.